## Odluka Ustavnog suda Republike Hrvatske broj U-VII-1336/2001 od 11. lipnja 2001. godine

### NN 53/2001 (13.6.2001.), Odluka Ustavnog suda Republike Hrvatske broj U-VII-1336/2001 od 11. lipnja 2001. godine

# USTAVNI SUD REPUBLIKE HRVATSKE

867

Ustavni sud Republike Hrvatske, u sastavu Jasna Omejec, dopredsjednik
Suda, te suci Marijan Hra­njski, Mario Kos, Jurica Malčić, Ivan Matija, Ivan
Mrko­njić, Že­ljko Potoč­njak, Agata Račan, Emilija Rajić, Vice Vukojević i
Milan Vuković, odlučujući u povodu žalbe za zaštitu izbornog prava, na sjednici
Suda održanoj dana 11. lip­nja 2001. godine, jednoglasno je donio s­ljedeću

## ODLUKU

I. Usvaja se žalba Hrvatske socijalno liberalne stranke, Županijskog
vijeća Primorsko-goranske županije, podnesena protiv rješe­nja Županijskog
izbornog povjerenstva Primorsko-goranske županije klasa: 013-01/01-01/2, ur.
broj: 2170-11-11-01-26 od 22. svib­nja 2001. godine.

II. Poništavaju se izbori za članove
Općinskog vijeća Općine Lokve.

III. Nalaže se Općinskom
izbornom povjerenstvu Općine Lokve poduzeti sve potrebne rad­nje za ponovnu
provedbu izbora.

IV. Izbori za članove Općinskog
vijeća Općine Lokve ponovit će se u nedje­lju 1. srp­nja 2001. godine.

V. Ova odluka objavit će se u
»Narodnim novinama« i službenom glasilu Primorsko-goranske županije.

```
Obrazlože­nje
```

1. Podnosite­lj je podnio žalbu protiv rješe­nja Županijskog izbornog
povjerenstva Primorsko-goranske županije klasa: 013-01/01-01/2, ur. broj:
2170-11-11-01-26 od 22. svib­nja 2001. godine. Osporavanim rješe­njem nadležnog
Županijskog izbornog povjerenstva Primorsko-goranske županije (u da­lj­njem
tekstu: Županijsko izborno povjerenstvo) odbijen je kao neosnovan prigovor
Hrvatske socijalno liberalne stranke – Županijskog vijeća Primorsko-goranske županije.

2. Prigovor podnosite­lja je
podnesen iz razloga što on smatra kako je tijekom provođe­nja izbora za članove
Općinskog vijeća Općine Lokve, a uslijed nezakonite rad­nje Općinskog izbornog
povjerenstva Općine Lokve, došlo do nepravilnosti koje su bitno utjecale na
izborne rezultate Hrvatske socijalno liberalne stranke (u da­lj­njem tekstu:
HSLS) u konkretnom slučaju.

U prigovoru se navodi da je u
tiskovini »Novi list« od 3. svib­nja 2001. godine kandidacijska lista HSLS-a za
izbore u Općini Lokve bila objav­ljena pod rednim brojem 3. (trećim). Nada­lje
se u žalbi ističe da je podnosite­lj tijekom predizborne promi­džbe pozivao
glasače glasovati upravo za listu pod redim brojem 3., dok je na dan izbora
lista podnosite­lja na glasačkom listiću bila navedena pod rednim brojem 4. (četvrtim)

U žalbi se ističe da je
opisana rad­nja dovela u zabludu birače, prouzročivši pogrešno očitova­nje vo­lje
glasačkog tijela, te da je naznačena nezakonita rad­nja izbornog povjerenstva u
postupku glasova­nja bitno utjecala na rezultate izbora.

Slijedom navedenoga podnosite­lj
predlaže ­nje­govu žalbu usvojiti te provedene izbore za članove Općinskog vijeća
Općine Lokve poništiti i ponoviti.

3. Županijsko izborno
povjerenstvo u povodu prigovora donijelo je osporavano rješe­nje u kojem je
utvrdilo da je doista došlo do promjene u rednom broju kandidacijske liste
HSLS-a, na način da redni broj te liste u objav­ljenim zbirnim listama
kandidacijskih lista nije bio istovjetan rednom broju pod kojim je ta lista
bila naznačena na glasačkim listićima na dan izbora.

Međutim, prema pravnom
stajalištu Županijskog izbornog povjerenstva izraženom u osporavanom rješe­nju,
odnosno prema stajalištu navedenog tijela izraženom u ­nje­govom popratnom očitova­nju
od 8. lip­nja 2001. godine, zamjena u konkretnom slučaju nije se odrazila na
rezultate izbora. Donosite­lj osporavanog rješe­nja drži da sam redni broj
ispred naziva pojedine liste ne predstav­lja identifikacijsku oznaku političke
stranke ili nezavisne liste, već predstav­lja samo redoslijed na glasačkom
listiću uz koji je naveden potpuni i skraćeni naziv stranke, odnosno koalicije,
s imenom i prezimenom nosite­lja liste. Smatra da se ne radi o povredi koja bi
bitno utjecala na rezultat izbora i zbog koje bi bilo potrebno provedene izbore
poništiti. Nada­lje se ističe kako izborna promi­džba podnosite­lja nije bila
isk­ljučivo teme­ljena na rednom broju liste, već da su u ­njoj isticane i
druge poruke.

S obzirom na navedeno, Županijsko
izborno povjerenstvo predlaže žalbu podnosite­lja odbiti kao neosnovanu.

*Žalba je osnovana.*

4. Prema odredbi članka 55. stavka 1. Zakona o izboru članova predstavničkih
tijela jedinica lokalne i područne (re­gionalne) samouprave (»Narodne novine«,
broj 33/2001, u da­lj­njem tekstu: Zakon), nadležno izborno povjerenstvo, rješavajući
o prigovoru, a po utvrđe­nju da je bilo nepravilnosti koje su bitno utjecale na
rezultate izbora, poništit će rad­nje u tom postupku i odrediti da se te rad­nje
ponove u roku koji mora osigurati održava­nje izbora na dan kada su raspisani.
Prema stavku 2. istog članka, ako ne postoji mogućnost ponav­lja­nja poništenih
rad­nji iz prethodnog stavka ili ako se nepravilnosti odnose na postupak
glasova­nja, a bitno su utjecale na rezultate izbora, nadležno izborno
povjerenstvo poništit će izbore i odrediti rok u kojem će se održati ponov­ljeni
izbori.

Odredba stavka 2. članka 36.
navedenog Zakona izrijekom propisuje da se kandidacijske liste navode na glasačkom
listiću onim redom kojim su navedene na zbirnoj listi kandidacijskih lista
jedinice.

Nada­lje, odredba članka 17.
Zakona propisuje da se kandidacijske liste unose na zbirnu listu prema
abecednom redu punog naziva političke stranke, odnosno koalicije, koja je listu
predložila. Ako je više stranaka predložilo koalicijsku kandidacijsku listu,
ona će se unijeti na zbirnu listu prema nazivu prve po redu stranke u
prijedlogu.

5. Sukladno navedenim
zakonskim odredbama, Ustavni sud Republike Hrvatske ne prihvaća stajalište Županijskog
izbornog povjerenstva, te utvrđuje podnesenu žalbu osnovanom.

Iz pobijanog rješe­nja, te
izborne dokumentacije spisa Županijskog izbornog povjerenstva, Sud je utvrdio
da na dan izbora redni brojevi pod kojima su navedene kandidacijske liste u
izbornom natjeca­nju za članove Općinskog vijeća Općine Lokve nisu bili
istovjetni rednim brojevima pod kojima su iste liste prethodno navedene i objav­ljene
na zbirnim listama kandidacijskih lista u predmetnoj izbornoj jedinici.

Nada­lje, u ustavnosudskom
postupku je utvrđeno da je na teme­lju zbirne liste kandidacijskih lista koje
su nadležna izborna povjerenstva službeno objavila u javnim glasilima 3. svib­nja
2001. godine, HSLS svoju promi­džbu, u dvotjednom razdob­lju predizborne promi­džbe,
teme­ljio i na či­njenici da se kandidacijska lista HSLS-a na glasačkom listiću
za izbore za Općinsko vijeće Općine Lokve nalazi pred rednim brojem 3.

Suprotno tome, na dan izbora,
kandidacijska lista HSLS-a na glasačkom listiću za Općinska vijeća Općine Lokve
navedena je pod rednim brojem 4.

6. Postupak provođe­nja
izbora strogo je formalni postupak, u kojem se moraju poštivati sve odredbe
Zakona o načinu i vremenu provođe­nja pojedinih izbornih rad­nji, te sadržaju
izborne dokumentacije, u koju nedvojbeno pripada i redoslijed kandidacijskih
lista na zbirnoj listi kandidacijskih lista s kojim mora biti usugla­šen i
redoslijed lista na glasačkim listićima.

7. Slijedom navedenog, ovaj Sud utvrđuje da navođe­nje rednog broja
(redoslijed) pojedine liste na glasačkom listiću koji nije istovjetan s rednim
brojem (redoslijedom) iste liste na prethodno objav­ljenoj zbirnoj listi
kandidacijskih lista, a bez pravodobnog ispravka neva­ljane zbirne liste u
javnim glasilima (koji ispravak mora biti objav­ljen u roku koji osigurava
zakonito održava­nje izbora na dan za koji su raspisani), predstav­lja
neposrednu povredu odredbe članka 36. stavka 2. Zakona o izboru članova
predstavničkih tijela jedinica lokalne i područne (re­gionalne) samouprave,
koja bitno utječe na rezultate izbora u izbornoj jedinici.

U konkretnom slučaju
osnovanim razlogom za ponište­nje izbora smatra se pravna situacija u kojoj
sudionik u predizbornoj promi­džbi, između ostaloga, poziva birače glasovati za
listu koja se treba na glasačkom listiću nalaziti pod unaprijed utvrđenim
brojem, a taj broj bude na dan izbora izmije­njen.

Ovo stajalište Ustavni sud
Republike Hrvatske već je izrazio u predmetu broj: U-VII-1236/2001 od 28. svib­nja
2001. godine (»Narodne novine«, broj 49/2001).

8. Slijedom iznijetoga, a
utvrdivši žalbu Hrvatske socijalno liberalne stranke, Županijskog vijeća
Primorsko-goranske županije osnovanom, na teme­lju odredbe članka 128. alineje
9. Ustava Republike Hrvatske, odredbe članka 88. Ustavnog zakona o Ustavnom
sudu Republike Hrvatske (»Narodne novine«, broj 99/99) i odredbe članka 56.
Zakona o izboru članova predstavničkih tijela jedinica lokalne i područne (re­gionalne)
samouprave, odlučeno je kao u izreci.

Broj:
U-VII-1336/2001
Zagreb, 11. lip­nja 2001.

USTAVNI SUD REPUBLIKE HRVATSKE

Dopredsjednik Suda
**dr. sc. Jasna Omejec,** v. r.

if !supportEmptyParas endif

Odluka, NN 53/2001-867